Diari Oficial de la Generalitat Valenciana


Sumari del DOGV 8868, del 28-07-2020 (2020/6056)

RESOLUCIÓ de 22 de juliol de 2020, de la Conselleria d'Hisenda i Model Econòmic, per la qual s'autoritzen transferències entre capítols i programes en el pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per a la inclusió de dues noves línies de subvenció de concessió directa, previstes en el Decret 65/2020 de 29 de maig del Consell per import total de 2.600.000 euros, així com la modificació en el pressupost de l'Institut Valencià d'Investigacions Agràries (Exp.12.004/20-078).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6056


Data del document
:   22-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de juliol de 2020, de la Conselleria d'Hisenda i Model Econòmic, per la qual s'autoritzen transferències entre capítols i programes en el pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per a la inclusió de dues noves línies de subvenció de concessió directa, previstes en el Decret 65/2020 de 29 de maig del Consell per import total de 2.600.000 euros, així com la modificació en el pressupost de l'Institut Valencià d'Investigacions Agràries (Exp.12.004/20-078). [2020/6056]  
Com a conseqüència de l'emergència de salut pública ocasionada per la Covid-19, el Govern d'Espanya va declarar l'estat d'alarma en tot el territori nacional mitjançant el Reial decret 463/2020, de 14 de març, i va adoptar mesures de salut pública que han alterat la normalitat en el desenvolupament de les relacions socials, econòmiques i productives La suspensió de totes les activitats no essencials i les limitacions a l'exercici de moltes altres, obliga les administracions públiques, en l'àmbit de les seues competències, a adoptar amb celeritat mesures tendents a pal·liar els seus efectes.  
Un sector molt afectat és el de la flor tallada i planta ornamental, l'activitat comercial del qual té una marcada estacionalitat. Molts d'aquests operadors dediquen tot l'any a la preparació de la flor i planta amb vista a garantir el subministrament del mercat a la primavera, temporada en la qual es concentra entre el 50 i 80% de les seues vendes, i en tractar-se de productes molt peribles, no hi ha opció d'emmagatzemar o reorganitzar l'oferta. A més, es tracta d'un sector de gran valor afegit, exportador, molt intensiu en inversió i en mà d'obra i d'un pes econòmic molt elevat a la Comunitat Valenciana.  
D'altra banda, han resultat afectades les associacions i entitats sense ànim de lucre de protecció i defensa dels animals que gestionen nuclis zoològics, l'actuació primordial dels quals és la recollida i manteniment d'animals perduts o abandonats per a albergar-los en instal·lacions fins a la seua devolució als amos o la gestió de les adopcions. En l'actualitat, moltes persones estan abandonant els seus animals de companyia davant la por de contagi, o no poden atendre'ls. Així mateix, s'ha produït una notable disminució dels seus ingressos que depenien de mercats ambulants solidaris, les jornades d'adopció i resta d'esdeveniments benèfics presencials, així com de donacions.  
Davant aquesta situació, s'ha aprovat el Decret 65/2020, de 29 de maig, del Consell, de les bases reguladores i de concessió directa de subvencions a vivers i associacions i entitats de protecció i defensa dels animals, afectats per la Covid-19:  
a) 2.400.000 euros, destinats a ajudes a explotacions agrícoles, l'orientació productiva de les quals siga vivers de producció de planta ornamental de temporada d'espècies d'aromàtiques, arbustos, cactus o crasses, flor tallada, interior amb flors, plantes de massís i de fulles decoratives, mitjançant una nova línia de subvenció en el capítol 4 del programa 714.80, Agricultura i ramaderia.  
b) 200.000 euros, destinats a ajudes a associacions i entitats sense ànim de lucre de protecció i defensa dels animals, l'objectiu de les quals siga la protecció dels animals de companyia, mitjançant una nova línia de subvenció en el capítol 4 del programa 714.80, Agricultura i ramaderia.  
Totes aquestes ajudes es concediran de manera directa, en aplicació del que es preveu en l'article 168.1.C de la Llei 1/2015, per concórrer raons d'interés econòmic, social i humanitari i tindre caràcter singular, en virtut de les circumstàncies derivades de la declaració de l'estat d'alarma en tot el territori nacional.  
Per al seu finançament, la Conselleria d'Agricultura, Desenvolupament Rural, Emergència Climàtica i Transició Ecològica proposa la transferència de disponibilitats existents en la línia de transferència X0195 €I+D+i: IVIA- del capítol 7 del programa 542.20, Desenvolupament rural, qualitat, producció ecològica, I+D+i, per import de 212.425,94 euros i en el capítol 6 del programa 512.10, Gestió i infraestructures de recursos hidràulics, sanejament i depuració d'aigües, per import de 2.387.574,06 euros.  
A aquest efecte i en virtut del que es disposa en l'article 168.1 c) de la Llei 1/2015, d'hisenda pública, del sector públic instrumental i subvencions, en l'article 1, apartats 3 i 4 del Decret llei 4/2020, del Consell, i en els articles 21 i 26 de la Llei 10/2019 de pressupostos de la Generalitat per a l'exercici 2020, aquesta Conselleria d'Hisenda i Model Econòmic, adopta la següent resolució:  
  
Primer  
Autoritzar la minoració de crèdit en les aplicacions i pels imports següents:  
  
Aplicació Import  
51.41.28.408.71.5 212.425,94  
95.34.61.978.33.2 2.387.574,06  
Total minoracions 2.600.000,00  
  
  
Segon  
Com a conseqüència de l'apartat anterior, es disminueix la dotació de la línia de transferència X0195, que es detalla a continuació:  
Tercer  
Com a conseqüència de la minoració de la línia de transferència X0195, s'autoritza modificar el pressupost de l'Institut Valencià d'Investigacions Agràries, en els termes següents:  
1) Minorar el pressupost d'ingressos, capítol 7 ?Transferències de capital- per import de 212.425,94 euros.  
2) Minorar el pressupost de despeses, capítol 6 ?Inversions reals- per import de 212.425,94 euros.  
  
Quart  
Autoritzar un increment de crèdit en l'aplicació pressupostària 48.91.80.463.32.9 per import de 2.600.000 euros, que implica la inclusió de dues noves línies de subvenció de concessió directa, amb les dades descriptives que es detallen a continuació:  
  
Codi: S8676 Denominació: Ajudes a les explotacions agrícoles, l'orientació productiva de les quals siga vivers de producció de planta afectats per la Covid-19.  
Import: 2.400.000 Beneficiaris previstos: explotacions agrícoles, indicades en la secció 1, art. 2 de l'annex del Decret 65/2020, del Consell.  
Regulació: concessió directa art.168.1 c) Llei 1/2015 de 6 de febrer.  
Decret 65/2020 del Consell, de 29 de maig  
Publicar dades: sí  
 Descripció i finalitat: subvenció per a les explotacions agrícoles que es dediquen a la producció de plantes ornamentals, amb l'objectiu de pal·liar les dificultats de comercialització que ha imposat el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 amb la finalitat d'aconseguir el manteniment de la seua activitat.  
  
  
  
Codi: S8677 Denominació: Ajudes a associacions de protecció i defensa dels animals l'objectiu dels quals siga la protecció dels animals de companyia afectats per la Covid-19.  
Import: 200.000 Beneficiaris previstos: associacions i entitats sense ànim de lucre, de protecció i defensa dels animals, indicades en la secció 2, art. 2 de l'annex del Decret 65/2020, del Consell.  
Regulació: concessió directa art.168.1 c) Llei 1/2015 de 6 de febrer.  
Decret 65/2020 del Consell, de 29 de maig  
Publicar dades: sí  
 Descripció i finalitat: subvenció per a les associacions i entitats sense ànim de lucre de protecció i defensa dels animals, l'objectiu de les quals siga la protecció dels animals de companyia, per a pal·liar les dificultats econòmiques que ha imposat el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, amb la finalitat de mantindre l'activitat d'aquestes associacions o entitats i assegurar que es mantindrà el benestar dels animals de companyia en l'àmbit de la Comunitat Valenciana.  
  
  
  
València, 22 de juliol de 2020.- El conseller dŽHisenda i Model Econòmic: Vicent Soler i Marco.